Document ID: 32014R0902

IZVEDBENA UREDBA KOMISIJE (EU) št. 902/2014
z dne 19. avgusta 2014
o spremembi Uredbe Sveta (ES) št. 1415/2004 zaradi prilagoditve največje dovoljene letne količine ribolovnega napora za nekatera ribolovna območja za Združeno kraljestvo
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1954/2003 z dne 4. novembra 2003 o upravljanju ribolovnega napora v zvezi z nekaterimi ribolovnimi območji in viri Skupnosti (1) ter zlasti člena 12(1) Uredbe,
ob upoštevanju naslednjega:
(1)
Uredba (ES) št. 1954/2003 predvideva sprejetje uredbe za določitev največje dovoljene letne količine ribolovnega napora za vsako državo članico in za vsako območje ter vrsto ribištva, kot je opredeljeno v členih 3 in 6 navedene uredbe. V skladu s tem je Uredba Sveta (ES) št. 1415/2004 (2) določila največjo dovoljeno letno količino ribolovnega napora za navedena ribolovna območja in vrste ribištva.
(2)
V skladu s členom 12(1) Uredbe (ES) št. 1954/2003 lahko Komisija na zahtevo države članice premesti ribolovni napor med območji ali razdelki in tako omogoči državi članici, da v celoti izkoristi svoje možnosti ribolova.
(3)
Združeno kraljestvo je 2. junija 2014 Komisijo zaprosilo za prenos 30 000 kW dni iz območja ICES VII v območje ICES VIII. Dne 16. junija 2014 je Združeno kraljestvo predložilo dodatne informacije o uporabi kvot in obratovanju plovil v območju ICES VIII. Informacije, ki jih je predložilo Združeno kraljestvo, upravičujejo zaprošeno premestitev ribolovnega napora med zadevnima območjema.
(4)
Uredbo (ES) št. 1415/2004 je zato treba ustrezno spremeniti.
(5)
Ukrepi iz te uredbe so v skladu z mnenjem Odbora za ribištvo in ribogojstvo -
SPREJELA NASLEDNJO UREDBO:
Člen 1
Sprememba Uredbe (ES) št. 1415/2004
V Prilogi I k Uredbi (ES) št. 1415/2004 se stolpec v zvezi z največjo dovoljeno letno količino ribolovnega napora za Združeno kraljestvo v tabeli A „Pridnene vrste razen tistih, ki so zajete v Uredbi (ES) št. 2347/2002“ spremeni:
Skupaj
„50 021 901
ICES V, VI
24 017 229
ICES VII
25 756 266
ICES VIII
248 406
ICES IX
0
ICES X
0
CECAF 34.1.1
0
CECAF 34.1.2
0
CECAF 34.2.0
0“
Člen 2
Začetek veljavnosti
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. avgusta 2014

Labels: 18
6